
Z A P I S N I K

48. sjednice Vijeća Mjesnog odbora „Bruno Bušić“, 19. ožujka 2025. godine u 19.00 sati, u prostorijama Mjesnog odbora „Bruno Bušić“,


NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Mirjana Grubišić
5. Iva Ramljak
6. Borna Smrk
7. Marinko Blažević


Predsjedava Iva Ramljak, predsjednica Vijeća.
Predsjednica konstatira da je nazočno 7 članova Vijeća, te otvara 48. sjednicu Vijeća Mjesnog odbora.

Predsjednica predlaže usvajanje zapisnika 47. sjednice koje su članovi Vijeća zaprimili e-mailom te predlaže izmjenu posljednjeg paragrafa pod Ad 3) na način da glasi kako slijedi:

„Vijećnik Marinko Blažević navodi kako je stup rasvjete koji osvjetljuje ulicu Hanibala Lucića kod dječjeg vrtića prestao raditi te je zaprimio informaciju da je Gradski ured izdao naloge da se postavi dodatna rasvjeta usmjerena prema parku.“

Vijeće jednoglasno usvaja navedeni prijedlog te prihvaća tekst Zapisnika 47. sjednice jednoglasno bez daljnjih nadopuna i ispravaka.

Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.

Prijedlog je jednoglasno izglasan i konstatira se da Vijeće jednoglasno usvaja sljedeći


D N E V N I   R E D


1. Program rada VMO “Bruno Bušić” u 2025.
2. Korištenje prostora MS “Bruno Bušić” 
3. Aktualna komunalna problematika
4. Izvješća, pitanja i prijedlozi


Ad 1. Program rada VMO “Bruno Bušić” u 2025. godini


Predsjednica predstavlja Vijećnicima Program rada VMO “Bruno Bušić” u 2025. godini koji su zaprimili putem e-maila.
Predsjednica otvara raspravu. U raspravi sudjeluju svi prisutni Vijećnici.
Vijećnici jednoglasno donose sljedeći:
                                      
Program rada VMO “Bruno Bušić” u 2025. godini 

PROGRAM RADA VIJEĆA MJESNOG ODBORA „BRUNO BUŠIĆ“
ZA 2025.

a) Polazne odrednice

Vijeće Mjesnog odbora „Bruno Bušić“ polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  „Bruno Bušić“.
Naravno, polazne odrednice i ciljevi i zadaci Programa rada Vijeća Mjesnog odbora „Bruno Bušić“ ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora „Bruno Bušić“ kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora „Bruno Bušić“ s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora „Bruno Bušić“ koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

Iz navedenog konteksta specificiraju se sljedeće polazne odrednice:

1. Pojačano održavanje, asfaltiranje i rekonstrukcija ulica.
2. Izgradnja i asfaltiranje parkirališta.
3. Uređenje i asfaltiranje pješačkih staza i nogostupa.
4. Regulacija prometa postavom prometne signalizacije.
5. Pojačanje postojeće javne rasvjete u ulicama.
6. Uređenje i opremanje dječjih igrališta potrebnim sadržajima.
7. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
8. Briga o problematici vezanoj uz zaštitu okoliša i sigurnost građana u Mjesnom odboru „Bruno Bušić“.
9. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora „Bruno Bušić“ s građanima,
· suradnje Vijeća Mjesnog odbora „Bruno Bušić“ s Vijećem Gradske četvrti Peščenica-Žitnjak i Gradskim uredom  za mjesnu samoupravu, civilnu zaštitu i sigurnost.

Navedene odrednice uvjetuju i usmjeravaju izravno uspješnost rada Vijeća Mjesnog odbora „Bruno Bušić“ a, neizravno, pridonose uspješnoj realizaciji rada Vijeća Gradske četvrti Peščenica-Žitnjak.

a) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg Mjesnog odbora, Vijeće Mjesnog odbora „Bruno Bušić“ postavlja sljedeće ciljeve:

1. Koordinirano u suradnji s građanima, sustavno prikupljanje svih podataka bitnih za Mjesni odbor „Bruno Bušić“ o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO „Bruno Bušić“ s istim.
2. Koordinirano s Vijećem Gradske četvrti Peščenica-Žitnjak, sustavno i kontinuirano planiranje rješavanja manjih komunalnih potreba koje Vijeće Mjesnog odbora „Bruno Bušić“ selektira i predlaže Vijeću Gradske četvrti kao prioritete programa MKA za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru „Bruno Bušić“ koji se ne mogu, zbog svoje obimnosti i složenosti, rješavati kroz program MKA.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora „Bruno Bušić“.
5. Permanentno nastojanje za što učinkovitijom suradnjom Vijeća Mjesnog odbora „Bruno Bušić“s Vijećem Gradske četvrti Peščenica-Žitnjak i Gradskim uredom za mjesnu samoupravu. Civilnu zaštitu i sigurnost.

b) Zadaci i rokovi

Na osnovi ovih, programom postavljanih ciljeva, Vijeće Mjesnog odbora „Bruno Bušić“ će u svome radu i na svojim sjednicama tijekom 2025. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:


1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike iz Plana komunalnih potreba Mjesnog odbora „Bruno Bušić“ te, prema složenosti i razini rješavanja, predlaganje rješavanja
a) prioriteta:
· Vijeću Mjesnog odbora „Bruno Bušić“.
b) prioriteta za Plan MKA:
· Vijeću Gradske četvrti Peščenica-Žitnjak.
· c)  Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).
· d) donošenje Plana  malih komunalnih akcija (čišćenje javnih površina i održavanje nerazvrstanih cesta

Zadaci:

1. Donošenje Izvješća o radu Vijeća Mjesnog odbora „Bruno Bušić“ za 2024. 
2. Donošenje Programa rada Vijeća Mjesnog odbora „Bruno Bušić“ za 2025. 
3. Donošenje Financijskog plana Mjesnog odbora „Bruno Bušić“ za 2026. 
4. Donošenja Plana malih komunalnih akcija Mjesnog odbora „Bruno Bušić“ za 2026. 
5. Donošenje Godišnjeg izvještaja o izvršenju Financijskog plana Mjesnog odbora „Bruno Bušić“ za 2024. 
6. Predlaganje prioriteta MKA za 2026. za Mjesni odbor „Bruno Bušić“ 
7. Donošenje Plana potreba za aktivnostima, programima i projektima unapređenja kvaliteta života građana za 2026.  
8. Donošenje Plana malih komunalnih akcija (PMKA) – asfalterski program za 2025. 
9. Prijedlozi za akcije u programima Gradskog ureda za obnovu , izgradnju, prostorno uređenje, graditeljstvo i komunalne poslove (Mega ured) za 2026.  
10. Davanje mišljenja o prijedlozima akata i programima koja od Vijeća Mjesnog odbora „Bruno Bušić“ zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora „Bruno Bušić“  (kada bude zatražena i ponuđena).
11. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora „Bruno Bušić“ (kontinuirano kroz cijelu godinu).
12. Sudjelovanje i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora „Bruno Bušić“ (prema dospijeću prijedloga).
13. Raspravljanje i predlaganje rješavanja problema o zaštiti okoliša, sigurnosnom i komunalnom standardu građana Mjesnog odbora „Bruno Bušić“ (kontinuirano kroz cijelu godinu).

Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora „Bruno Bušić“.
· suradnji Vijeća Mjesnog odbora „Bruno Bušić“ s Vijećem Gradske četvrti Peščenica-Žitnjak i s predsjednikom Vijeća Gradske četvrti.
· suradnji Vijeća Mjesnog odbora s građanima Mjesnog odbora „Bruno Bušić“, te o izvršenju proračunskih stavki koje se odnose na Gradski ured za mjesnu samoupravu Grada Zagreba, civilnu zaštitu i sigurnost.


Ad 2. Korištenje prostora MS “Bruno Bušić”

Predsjednica obavještava Vijećnike kako je Vijeće zaprimilo zahtjeve za jednokratno korištenje prostora kako slijedi:

1. Marija Rinkovec, radi jednokratnog korištenja prostora mjesne samouprave na dan: 29. ožujka 2025. godine, 8-20h, radi proslave dječjeg rođendana
2. Martina Badnjević, radi jednokratnog korištenja prostora mjesne samouprave na dan: 18. svibnja 2025. godine, 07-22h, radi proslave krizme


Predsjednica otvara raspravu. U raspravi sudjeluju svi prisutni vijećnici.
Predsjednica ističe kako sukladno odluci Vijeća mjesnog odbora, jednokratna korištenja prostora MS „Bruno Bušić“ se odobravaju najkasnije do 20h.
Vijećnik Borna Smrk navodi kako se iz tog razloga jednokratno korištenje Martini Badnjević može odobriti samo do 20h.

Vijećnici jednoglasno donose 

Zaključak 
o jednokratnom korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava jednokratno korištenja prostora:

1. Mariji Rinkovec, na dan: 29. ožujka 2025. godine, 8-20h, u svrhu proslave dječjeg rođendana
2. Martini Badnjević, na dan: 18. svibnja 2025. godine, 07-20h, u svrhu proslave krizme





Ad 3. Aktualna komunalna problematika

a) Predsjednica obavještava Vijećnike kako je Vijeće MO „Bruno Bušič“ zaprimilo dopis Gordane Fileš, ravnateljice OŠ Dobriše Cesarića, koja je zatražila od Mjesnog odbora „Bruno Bušić" pomoć u rješavanju problema nepropisnog parkiranja i zaustavljanja automobila ispred škole. U dopisu navodi kako roditelji dovoze djecu automobilima i zaustavljaju se nepropisno blizu pješačkog prijelaza, što stvara veliku gužvu i opasnost za učenike. Unatoč upozorenjima i održanim dežurstvima, neki roditelji se ne pridržavaju pravila. Zatražila je podršku radi konačnog rješenja problema radi sigurnosti djece.

Predsjednica otvara raspravu. U raspravi sudjeluju svi prisutni vijećnici. 

Potpredsjednica navodi kako su već prethodno doneseni zaključci kojima se nalaže postavljanje stupića, pojačano postupanje i rješavanje predmetne problematike.

Vijećnik Marinko Blažević ističe kako je potrebno po žurnom postupku pokrenuti proceduru radi postavljanja nadzornih kamera radi sveobuhvatnog rješavanja problema.

Predsjednica zatvara raspravu. 

Vijećnici su suglasni da se zahtjev za hitnim postupanjem po zaključcima Vijeća MO „Bruno Bušić“ koji se odnose na navedenu problematiku ponovno uputi nadležnim gradskim tijelima. Zahtjevu će se priložiti dopis ravnateljice OŠ Dobriše Cesarić i naglasiti hitnost rješavanja problema nepropisnog parkiranja i zaustavljanja automobila radi sigurnosti djece. 


Ad 4. Izvješća, pitanja, prijedlozi


Potpredsjednica obavještava Vijećnike kako će se 13. travnja 2025. godine održati predstava u prostorijama MO Bruno Bušić u skladu s planom potreba. 

Pitanja i prijedloga nema i ovime je iscrpljen dnevni red. Predsjednica u 19:30 zatvara 48. sjednicu VMO.

Zapisnik sastavila: Iva Ramljak


KLASA: 024-08/25-003/605
URBROJ: 251-13-11-11/002-25-1
Zagreb, 19. ožujka 2025.

						                                                                        Predsjednica Vijeća Mjesnog odbora
							      „Bruno Bušić“

					                          Iva Ramljak, mag. iur. 

